CELEX: C2005/182/24
Language: hu
Date: 2005-07-23 00:00:00
Title: A Bíróság ítélete (második tanács) 2005. május 26. a C-536/03. sz. António Jorge Lda kontra Fazenda Pública ügyben (HÉA – A hatodik HÉA-irányelv 19. cikke – Adólevonás – Ingatlanügyletek – Adóköteles és nem adóköteles tevékenység során használt termékek és szolgáltatások – Arányosítási módszer)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/13
            
         
      A BÍRÓSÁG ÍTÉLETE
   
   (második tanács)
   2005. május 26.
   a C-536/03. sz. António Jorge Lda kontra Fazenda Pública ügyben (1)
   
   (HÉA - A hatodik HÉA-irányelv 19. cikke - Adólevonás - Ingatlanügyletek - Adóköteles és nem adóköteles tevékenység során használt termékek és szolgáltatások - Arányosítási módszer)
   (2005/C 182/24)
   Az eljárás nyelve: portugál
   A C-536/03. sz. ügyben, az EK 234. cikk alapján előterjesztett előzetes döntéshozatal iránti kérelem tárgyában, amelyet a Supremo Tribunal Administrativo (Portugália) a Bírósághoz 2003. december 22-én érkezett 2003. november 26-i határozatával terjesztett elő az előtte António Jorge Lda és a Fazenda Pública között folyamatban lévő eljárásban, a Bíróság (második tanács), tagjai C. W. A. Timmermans tanácselnök, R. Silva de Lapuerta (előadó), J. Makarczyk, P. Kūris és G. Arestis bírák, főtanácsnok: C. Stix-Hackl, hivatalvezető: R. Grass, 2005. május 26-án meghozta ítéletét, amelynek rendelkező része a következő:
   A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 19. cikkének (1) bekezdésébe ütközik, ha a levonható arányosított adó megállapításához alkalmazott tört nevezőjébe beszámításra kerül az adóalany által építőipari tevékenysége gyakorlása során végzett, folyamatban lévő munkák értéke, mivel ez az érték nem felel meg annak a termékértékesítésnek vagy szolgáltatásnyújtásnak, amelyet az adóalany már véghezvitt, amelyről elszámolás készült, illetve amelynek a kifizetése megtörtént.
   
      (1)  HL C 47., 2004.2.21.